Ambode ya tona asirin dan takarar da Tinubu ke goyon baya a Legas ▷ Legit.ng
Ambode ya tona asirin dan takarar da Tinubu ke goyon baya a Legas
22 days ago 4935 views by Naziru Dalha Taura
- A yayin da zaben shekarar 2019 ke kara matsowa, dangantaka tsakanin gwamna Ambode da jagoran jam’iyyar APC na kasa, Asiwaju Bola Tinubu, na kara lalacewa
- A yau, Lahadi, ne gwamna Ambode ya yi taro da manema labarai na kasa da kasa bayan mafi rinjayen ‘yan majalisar jihar Legas sun juya masa baya
- Yayin ganawar tasa da manema labaran, gwamna Ambode ya bayyana yadda aka taba kama dan takarar Tinubu a kasar Amurka saboda laifin damfara
A jiya ne 'yan majalisar jihar Legas suka juya wa gwamna Akinwumi Ambode baya yayin da 36 cikin 40 na mambobin suka marawa Babajide Sanwo-Olu baya a matsayin dan takarar gwamnan jam'iyyar APC a zaben 2019.
'Yan majalisan sun bayyana matsayansu ne bayan wata taro da su kayi a jiya, Asabar, karkashin jagorancin kakakin majalisar dokokin jihar Legas, Mudashiru Obasa, inda dukkan 'yan majalisar suka sanya hannu a takarda.
A yau, Lahadi, ne kuma gwamnan jihar ta Legas, Akinwunmi Ambode, ya kira wani taro na manema labarai na kasa da kasa domin bayyana wasu batutuwa da suka shafi dambaruwar siyasa dake faruwa tsakaninsa da tsohon gwamna Tinubu.
DUBA WANNAN: APC ta daga zaben fitar da dan takarar gwamnan a jihohi 2, ta bayar da dalili
Yayin ganawar, gwamnan ya bayyana cewar an taba kama Sanwo-Olu, dan takarar da Tinubu ke burin tsayarwa don maye gurbin Ambode da laifin zamba a kasar Amurka.
Ambode ya bayyana cewar ba boyayyen sirri bane cewar an taba kama Sanwo-Olu da laifin buga wa tare da kasha kudin jabu a kasar Amurka.
Hausa NewsSiyasar NajeriyaRikicin MakiyayaAbun MamakiGwagwalada Abuja
University of Jos Nursing schools in Nigeria Baba Ijebu lotto World richest musician Ankara short gown
50 minutes ago 588 views
Bayan gano motar sa, an kama wani mutum sanye da kakin Janar Idris Alkali